
Anti-TNF-α kezelés kedvező hatása az artériás intima-media vastagságra psoriasisos betegekben

Bevezetés. A psoriasis és az atherosclerosis patomechanizmusának is központi gyulladásos citokinje a TNF-α.
A carotis intima-media vastagság (IMT) a korai szisztémás atherosclerosis (artéria fal gyulladás) megbízható markere. Anti-TNF-α kezelés hatására rheumatoid arthritises betegekben csökkent a cardiovascularis (CV) történések száma és arthritis psoriaticaban is az IMT-re kifejtett kedvező hatást mutattak ki.
Célkitűzés. Súlyos plakkos psoriasisban 6 hónapos, sikeres anti-TNF-α kezelés hogyan befolyásolja az artériás IMT-t.
Beteganyag/Módszer. A vizsgálatban 16 beteg vett részt. A klinikai hatékonyság monitorozására a PASI index számítását alkalmaztuk a terápia megkezdését megelőzően, majd 6 hónapos kezelést követően. Az IMT értéket ugyanezen időpontokban nagy felbontású ultrahanggal a jobb és bal a. carotisokban és a. brachialisokban mértük.
Eredmények.
Klinikai hatékonyság. A 6. hónap végére minden beteg (16/16) elérte a PASI 75 javulást, 14/16 betegnél PASI 90 javulást tapasztaltunk.
Ultrahangos eredmények. Az UH-lelet alapján a betegeket két csoportba lehetett sorolni: 1. meszes plakkal még nem rendelkezők (13/16), szignifikánsan csökkenő IMT-értékekkel, (60 év). A terápiát megelőzően az első (meszes plakkok nélküli) csoportban 11/13 betegnél, a második (változatlan meszes plakkos) csoportban 3/3 betegnél találtunk emelkedett carotis IMT értékeket az egészséges normál populáció adataihoz viszonyítva. A 6. hónap végén a plakkal még nem rendelkezők csoportjában szignifikánsan csökkenő IMT volt megfigyelhető: az a.carotisok (p=0.01) és az a.brachialisok (p=0.005) külön vizsgálatánál, valamint az összes ér együttes vizsgálatánál (p=0.0001). Ezzel szemben a már meszes plakkal rendelkezőkben a kezelés ellenére az IMT emelkedő tendenciát mutatott.
Következtetés. A 6 hónapos, hatékony anti-TNF-α kezelésnek kedvező hatása van az IMT értékekre a meszes atheroscleroticus plakkal még nem rendelkező, súlyos, plakkos psoriasisos betegekben.
További, nagyobb esetszámú, hosszabb követéses vizsgálatra van szükség annak igazolására, miszerint a TNF-α kezelés psoriasisban ténylegesen csökkenti a megnövekedett CV kockázatot.



